section_heading: Hrvati u Provinciji Buenos Aires do Drugog svjetskog rata
paragraph_text: Prvo društvo hrvatskih iseljenika u tom gradu nosilo je austrougarsko ime "Sociedad austro-hungara de socorros mutuos" (Austro-ugarsko društvo uzajamne pomoći). Ono je odigralo značajnu ulogu u povijesti hrvatskih iseljenika u Buenos Airesu. Premda nije ni nosilo hrvatsko ime, možemo ga smatrati najvećim društvom Hrvata u Južnoj Americi. Do veljače 1920. društvo je promijenilo ime u Jugoslavensko društvo uzajamne pomoći.